Atklāts konkurss
“Klīniskās ķīmijas, imūnķīmijas, imūnhematoloģijas, koaguloģijas, urīna izmeklējumu un eritrocītu agregācijas testu iegāde”
id.nr. RAKUS 2026/37
Atbildes uz ieinteresētā pretendenta jautājumiem

Komisijas sēdes protokola Nr. 3 pielikums

1.Jautājums: Vēršam uzmanību, ka Elektronisko iepirkumu sistēmas (EIS) noteiktais faila lieluma ierobežojums ir nepietiekams, lai augšupielādētu visu pieprasīto tehnisko dokumentāciju (lietošanas instrukcijas, sertifikāti u.c.) kvalitatīvā izšķirtspējā. Lai risinātu šo situāciju, ierosinām: 
-atļaut pieteikuma iesniegšanas stadijā iesniegt ražotāja oriģināldokumentāciju angļu valodā, tādējādi samazinot augšupielādējamo failu apjomu; 
-paredzēt iespēju iesniegt tulkojumus valsts valodā pēc komisijas pieprasījuma vai pievienot apliecinājumu, ka tulkotā dokumentācija tiks nodrošināta preces piegādes brīdī. Tas būtiski mazinātu administratīvo slogu piedāvājuma sagatavošanas posmā. 
Atbilde: Pasūtītājs piekrīt, ka EIS tehniskie ierobežojumi var radīt apgrūtinājumus dokumentu augšupielādē. Pasūtītājs precizē, ka tehniskā dokumentācija (ražotāja katalogi, instrukcijas, sertifikāti u.c.) piedāvājuma iesniegšanas stadijā var tikt iesniegta angļu valodā. Nepieciešamības gadījumā iepirkuma komisija ir tiesīga pieprasīt dokumentu tulkojumu latviešu valodā. Vienlaikus pretendentam jānodrošina, ka līguma izpildes laikā pasūtītājam nepieciešamā dokumentācija tiks iesniegta valsts valodā normatīvajos aktos noteiktajā kārtībā.
Lūdzam pievienot apliecinājumu brīvā formā, norādot, ka pretendents pēc pasūtītāja pieprasījuma iesniegs dokumentu tulkojumus latviešu valodā.

2.Jautājums: Vēršam uzmanību, ka 3. pielikuma tabulas struktūra 6.1. punktā ierobežo datu sniegšanas precizitāti. Minētajā pozīcijā ir nepieciešams norādīt vairākus produktus ar atšķirīgiem artikulu kodiem, taču esošā forma tehniski neļauj šo informāciju nodalīt, spiežot datus iekļaut vienā rindā. Lūdzam papildināt formas 6.1. punktu ar papildu rindām vai atļaut pretendentiem pašiem papildināt tabulu ar nepieciešamo rindu skaitu, lai nodrošinātu pilnīgu un pārskatāmu informācijas atspoguļošanu par visām piedāvātajām precēm un to kodiem.
Atbilde: Pasūtītājs piekrīt, ka 3. pielikuma 6.1. punktu pretendenti ir tiesīgi papildināt ar papildu rindām, saglabājot sākotnējo tabulas struktūru un informācijas saturu, lai nodrošinātu pilnīgu un pārskatāmu informācijas sniegšanu.

